สวัสดีค่ะ คุณรบกวนสอบถามหน่อยค่ะ มีอาการปากแตก แดง เป็นร่องแดง ลอก หลายเดือนแล้วค่ะ ไม่ทราบว่าเป็นอาการของโรคอะไรคะ ทานน้ำ 1 ลิตรต่อวันค่ะ ส่วนอาการอื่น ก็มีอ่อนเพลีย ง่วงนอนตลอด ถ้าจะไปตรวจกับทางโรงพยาบาลต้องไปตรวจแผนกไหนคะขอบมากค่ะ
สวัสดีค่ะ อาการปากแตก แดง ลอก อาจเกิดจาก1.อากาศที่แห้ง มีลมพัดแรง ทำให้ริมฝีปากขาดความชุ่มชื้น2.การดื่มน้ำน้อย ร่างกายขาดน้ำ3.การเลียริมฝีปากบ่อยๆ4.การระคายเคืองจากสารเคมีต่าง ๆเช่น จาก ลิปสติก ยาสีฟัน น้ำยาบ้วนปาก เป็นต้น5.ภูมิแพ้ผิวหนัง6.แพ้อาหารที่ทาน7.ผลข้างเคียงจากการใช้ยาบางชนิด เช่นยารักษาโรคซึมเศร้า ยารักษาความดันโลหิตสูง ยาแก้แพ้ยาลดน้ำมูก กรดวิตามินรักษาสิว เป็นต้น รวมถึงผลข้างเคียงจากการได้รับยาเคมีบำบัดและฉายรังสีรักษา8.การสูบบุหรี่ทั้งนี้ หากดื่มน้ำแค่วันละ1ลิตร ถือว่าดื่มน้ำน้อยไป อาจเป็นสาเหตุทำให้ปากแตกจากผิวที่แห้งได้ รวมถึงทำให้ร่างกายอ่อนเพลียได้ ดังนั้น ในเบื้องต้น ควรพยายามดื่มน้ำมากๆ คือให้ได้8แก้ว หรือ2ลิตรต่อวัน ไม่เลียหรือเม้มริมฝีปาก หลังจากทานอาหารเสร็จควรบ้วนปากรวมถึงริมฝีปากด้วยหลีกเลี่ยงการใช้ยาสีฟันและน้ำยาบ้วนปากที่รุนแรงหลีกเลี่ยงการใช้ลิปสติกที่เป็นสีหากไม่จำเป็น สำหรับลิปบาล์มหรือลิปมัน ควรใช้เมื่อปากแห้งมากเท่านั้น เป็นต้นหากดื่มน้ำได้มากแล้ว อาการยังไม่ดีขึ้น รวมถึงยังคงมีอาการอ่อนเพลีย ง่วงนอนง่าย ก็ควรไปพบแพทย์เพื่อตรวจหาสาเหตุเพิ่มเติม เช่น มีภาวะไทรอยด์ฮอร์โมนต่ำ มีภาวะโลหิตจาง เป็นเบาหวาน เป็นต้น